Rikunarita-ORG/Wikinium huggingface dataset:
# 物種起源

《**物種起源**》
《**物種起源**》係英國科學家查理斯·達爾文論述生物進化嘅著作，1859年出版，話各個物種都係經物競天擇而進化嘅。

## 作者背景

達爾文
## 重要諗頭

呢本書討論咗好多對進化論嚟講好緊要嘅諗法。

### 物競天擇

達爾文喺《物種起源》入便提出咗物競天擇呢個概念。佢主張進化嘅動力源自個體之間嘅競爭同環境嘅篩選：由於同一族群內嘅生物個體喺表現型上存在差異，而呢啲差異又受遺傳因素影響，因此環境會「選擇」出更有利於生存同繁殖嘅個體。具有「好」特徵（有利於適應環境）嘅個體會有更高嘅進化適應度，即係有更大機率成功生存落去並且成功繁衍後代，將佢哋嗰啲「優良」基因一代傳一代；相反，弱嘅個體則會被環境淘汰，最終令族群嘅整體特徵隨時間發生改變。

呢種機制亦解釋咗物種係點樣形成嘅。當某個物種嘅群體因為地理或第啲因素分開後，佢哋會喺唔同嘅環境壓力下各自進行物競天擇。長期積累落嚟，呢啲基因差異會令兩邊嘅特徵越行越遠，最終導致兩個群體唔再能夠互相交配，謂之進化出全新嘅物種。

### 親屬選擇

除咗物競天擇，達爾文仲有喺書中討論親屬選擇嘅概念，即使佢當時並冇使用呢個術語。喺書入便，達爾文花咗一定篇幅討論具有利他行為、唔識生育嘅真社會昆蟲，尤其係呢啲昆蟲所帶嚟嘅謎團，佢噉樣講：

>  呢個難題望落好似好難解，但重點在於我哋要記住：天擇唔單只可以施加喺個體身上，亦可以係施加喺家族身上，從而達到預期嘅目標。記住呢一點，就可以完全解決個難題。養牛嘅人想啲牛肉嘅肥膏同瘦肉分佈得恰當，而雖然具有呢種特徵嘅牛畀人宰殺咗，但佢哋嘅特徵令到養牛嘅人對佢哋有信心，會去搵返同一個族群（具有相同血統）嘅牛返嚟配種，噉畀人劏咗嗰啲牛，就達致提升自己親屬繁衍嘅機會。
>
>

一般認為，佢呢度講緊嘅，就係二十一世紀初已經廣受接納嘅親屬選擇概念。

## 反對聲音

《物種起源》呢本書一出嗰陣，引起咗唔少批評。

## 睇埋

* 生物學
* 進化論
* 物種

## 引咗
# 查理斯·達爾文

| 查理斯·達爾文 |
| --- |
|  |
| 出世 | (1809-02-12)1809年2月12號  英國英格蘭史樂郡梳士貝利 |
| 死 | 1882年4月19號(1882-04-19)（73歲）  英國英格蘭根德郡旦尼 |
| 職業 | 生物學家、博物學家、地質學家 |
| 出名原因 | 提出世界各個物種都出喺「物競天擇，適者生存」機制 |

 **查理斯·達爾文**（粵拼：caa4 lei5 si1 daat6 ji5 man4）
（英文：**Charles Darwin**；1809年2月12號—1882年4月19號），又譯**查爾斯·達爾文**caa4 ji5 si1 daat6 ji5 man4，係英國嘅自然學家，英格蘭史樂郡梳士貝利人。佢因為整過達爾文進化論而出名。佢提出世界各個物種都出喺「物競天擇，適者生存」機制。進化論已經係現代生物學之中嘅分類學基礎。

達爾文對大自然嘅早期興趣，令佢忽略咗喺愛丁堡大學嘅醫學教育；反而，佢幫手研究海洋無脊椎動物。從1828年到1831年，佢喺劍橋大學嘅基督學院讀書，呢段時間令佢更加熱愛自然科學。 不過，真正令達爾文成為著名地質學家嘅，係佢喺1831年至1836年期間參加嘅五年航行，搭Template:HMS呢艘船。佢喺航行期間發展嘅觀察同理論，支持咗查爾斯·賴爾嘅漸進地質變化概念。佢出版咗航行嘅日誌，呢本書令達爾文成為知名嘅作家。

達爾文喺航行期間收集嘅野生動物同化石嘅地理分佈令佢感到困惑，於是佢開始詳細調查，並喺1838年構思咗自然選擇嘅理論。 雖然佢同幾個自然學家討論過自己嘅想法，但佢需要時間做深入研究，而地質學工作係佢嘅首要任務。 當1858年，阿爾弗雷德·羅素·華萊士送咗一篇描述同樣概念嘅文章俾達爾文時，佢正喺寫緊自己嘅理論，於是兩人即時聯合提交咗佢哋兩個嘅理論俾倫敦林奈學會。 達爾文嘅工作確立咗進化後代變異係自然多樣化嘅主流科學解釋。

1871年，佢喺《人類的由來與性選擇》一書中探討咗人類進化同性選擇，1872年又出版咗《人類與動物的表情》。佢關於植物嘅研究係以一系列書籍形式發表，而佢最後一本書《蚯蚓對土壤的作用》（1881年）探討咗蚯蚓及其對土壤嘅影響。達爾文喺1859年出版咗佢嘅《物種起源》一書，用有力嘅證據提出咗進化論。 到咗1870年代，科學界同大部分受過教育嘅公眾已經接受咗進化論係事實。不過，最初有唔少人傾向於支持競爭解釋，認為自然選擇只係次要角色。直到20世紀30年代至50年代出現現代進化綜合理論，廣泛共識先至形成，認為自然選擇係進化嘅基本機制。 達爾文嘅科學發現係統一咗生命科學嘅理論，解釋咗生命嘅多樣性。

## 遺產同紀念

1897年喺佢以前讀書嘅舊舒茲伯里學校大樓前面揭幕嘅達爾文銅像
正如阿爾弗雷德·羅素·華萊士所講，達爾文「喺四分之一個世紀內，為人類思想帶嚟咗比我哋同期 – 甚至可能係任何時期嘅人更大嘅革命」，佢「畀咗我哋一個全新嘅生命世界概念，同埋一個本身就係強大研究工具嘅理論；佢示範咗點樣將所有唔同領域嘅研究人員積累嘅事實結合成一個連貫嘅整體，從而徹底改變咗整個自然研究。」

大多數科學家依家都信服進化係通過修改而嚟嘅後代，但好少人同意達爾文認為自然選擇「係主要但唔係唯一嘅修改方式」。 喺「達爾文主義嘅蝕」期間，科學家探索咗其他機制。之後，朗納德·費雪喺《自然選擇嘅遺傳理論》中結合咗孟德爾遺傳學， 引領咗群體遺傳學同現代綜合理論嘅出現，而呢個理論仲係繼續發展緊。 科學發現不斷確認同驗證達爾文嘅關鍵洞見。

以佢個名命名嘅地理特徵包括達爾文海峽同達爾文山（安第斯山脈）， 兩者都係佢喺小獵犬號第二次航行期間命名嘅。達爾文港則係佢以前船員喺下一次航行期間命名嘅，最終成為咗澳洲北領地首府達爾文（北領地）嘅所在地。 達爾文個名被正式或非正式咁賦予畀好多植物同動物，包括佢喺航行期間收集到嘅好多物種。

倫敦林奈學會喺1908年開始頒發達爾文－華萊士獎章，以紀念1858年7月1日達爾文同華萊士聯合發表佢哋理論50周年。之後喺1958年同2008年再次頒發，自2010年起，呢個獎章每年都頒發。 1964年創立嘅劍橋大學研究生學院達爾文學院（劍橋）就係以達爾文家族命名嘅。 由2000年到2017年，英格蘭銀行發行嘅英鎊10鎊紙幣背面印有達爾文嘅肖像， 仲有蜂鳥同小獵犬號嘅圖案。

## 連出去

* 維基同享中有關查理斯·達爾文嘅同享資源
* The Complete Work of Charles Darwin Online 達爾文在線 - 包括《物種起源》初稿、達爾文畫嘅各類生物素描，同佢煮飯用嘅食譜，夾埋成2萬份文，9萬幅畫。
# 進化心理學

**進化心理學**（英文：**evolutionary psychology**）係心理學一個子領域，集中於思考進化點樣影響現代人嘅行為：心理同行為嘅特徵由一隻動物嘅神經系統主宰，而神經系統嘅結構等特徵可以受基因影響，基因會受進化影響，所以原則上，現代人嘅心理同行為特徵理應一定程度上反映佢哋嘅進化史。

## 睇埋

* 行為經濟學
# 親緣關係學

早年所畫嘅樹
**親緣關係學**，生物學一門，演化生物學一門，研究生物演化，品種之嘅關係同演化史，喺邊個位分支出來。現今研究對比品種遺傳基因，求出品種特徵在所嘅基因，求出品種之間演化關係。有咗關係，就可畫出親緣樹，有如族譜一樣，以顯示進化分支。

現今分類學，都利用親緣關係學去分類，咁同傳統分類未必相同，甚至大大改變。

## 文

英文寫為Phylogenetics。前半取自希臘文φυλή ，音phylé，以及 φῦλον ，音phylon，意謂 族、種、親族。後半取自希臘文γενετικός ，音 genetikós，意謂起源、來源、誕生。

親緣關係學有唔同叫法，有**譜系學**、**系統學**、**系統發育學**、**種系發生學**等。
# 人工選擇

比利時藍係一種出名嘅肉牛。呢隻身上仲有開刀生仔留低嘅疤痕。
**人工選擇**（參見英文：artificial selection ）喺進化論上係指因為人類嘅選擇而引起嘅物種基因庫改變。呢種情況常見於馴養咗嘅動物物種，譬如係人養嘅牛或者豬呀噉。

## 概論

同物競天擇一樣，人工選擇都係一個物種入面「有啲個體有得生存繁殖、有啲冇」而令個物種嘅基因庫一代一代噉變樣。同物競天擇唔同嘅係，喺人工選擇當中，負責揀「邊啲個體有得生存繁殖」嘅唔係大自然，而係人：喺人嘅歷史裏面，人有養好多唔同種對佢哋有用嘅動物，好似係有得攞嚟看門口同打獵嘅狗、用嚟捉老鼠嘅貓、用嚟耕田嘅牛、用嚟跑同拉車嘅馬同埋用嚟食嘅豬呀噉。人好多時都有能力主宰佢哋養嘅動物嘅生存同埋繁殖－就自然有得決定佢哋所養嘅個體入面邊啲有得將自己嘅基因傳俾下一代。呢種機制就係所謂嘅人工選擇。

## 個案

人工選擇一個出名嘅例子係比利時藍（Belgian Blue）：呢個品種嘅肉牛身上有種特殊嘅基因變異，個變異令佢哋生肌肉生得好勁（而牛肌肉係最好賣嘅牛肉之一），同時亦都搞到佢哋啲乸嘅生產道變窄咗，成日都要靠開刀先至成功生到仔。呢種牛如果擺喺自然環境嗰度，應該會冇能力自己正常噉繁殖，好快會絕種，但呢種牛係由人養嘅，而佢哋咁好肉令佢哋好有經濟價值，亦都令到啲牧場肯揼錢幫佢哋開刀生仔－呢種喺自然環境嗰度冇能力成功生存繁殖嘅動物，喺人養嘅環境之下因為人嘅選擇而有得生存繁殖，所以就係人工選擇嘅一個例子。除咗比利時藍之外，動物靠人工選擇而進化嘅過程喺牧場或者係寵物配種當中日日都發生緊。

## 睇埋

* 物競天擇
* 親屬選擇
* 進化論
* 優生學

## 來源
# 古生物學

古生物化石
**古生物學**係地質學同生物學嘅其中一個分支，專門透過地質（主要靠化石）去研究古代嘅生物。

古生物學係一門研究地球歷史上生命嘅學科，專門研究化石。化石係指植物、動物、真菌、細菌同單細胞生物嘅遺留物，被岩石物質取代或者保存喺岩石入面。古生物學家利用化石殘留物來瞭解各種已經絕種同現存嘅生物。化石可以提供關於生物嘅生活同環境嘅信息。

古生物學有多個分支學科，包括脊椎動物古生物學、無脊椎動物古生物學、古植物學同微古生物學，各個分支專注研究唔同類型嘅化石。

古生物學家可以通過研究化石嚟推斷生物嘅進化歷史，例如鯨魚係由陸地動物進化出嚟成。佢哋又可以利用化石來重建古代嘅環境同氣候，呢啲研究領域稱為古生態學同古氣候學。

古生物學嘅歷史可以追溯到古希臘同古羅馬時期，不過直到近代先被確立為一門獨立嘅學科。早期啲人對化石嘅認識有好多誤解，甚至有人認為係神話生物。

總括嚟講，古生物學係一門綜合性學科，通過研究化石嚟探索地球歷史上生命嘅演化同環境變遷。
# 社會生物學

包括狒狒（最上面嗰幅圖）在內嘅多種動物，都會同伴之間互相幫對方修整儀容。
**社會生物學**（英文：Sociobiology ）係一套跨領域嘅研究，結合咗生物學同社會學：社會生物學專門用進化論同相關嘅生物學概念，剖析唔同動物物種嘅社會行為，並且將呢啲分析應用落去社會學等嘅社科領域嗰度，用嚟解釋人類嘅社會行為，仲有係理解呢啲行為點樣形成社會現象。

## 基本概念

舉例說明，社交梳理係一種動物社會行為，指有社會性嘅動物物種，譬如係狒狒，個體與個體之間彼此幫對方梳理對方嘅儀容。例如想像某隻狒狒背脊上面有笪毛皮污糟咗，笪嘢因為黐咗喺背脊度，佢手掂唔到，於是佢嘅同伴就郁手幫佢梳走笪嘢，由進化論嘅角度思考，呢種行為有益得嚟又低成本，

* 有益：幫同伴做梳理有助自己改善同同伴嘅關係；
* 低成本：幫同伴梳理通常都唔係咁嘥時間精神，唔會對自己造成明顯嘅負面影響；

所以呢種行為，能夠幫隻動物個體提升自己生存繁殖嘅能力，於是就成功通過物競天擇嘅考驗流傳到落嚟。是謂進化論解釋動物嘅社會行為。同時上述嘅討論喺人類身上都成立：原則上對人嚟講，幫同伴執靚儀容嘅行為，都係唔使花太多時間精神就做到，而且又有助維持同伴間嘅關係，而事實表明，人類成日都會以梳頭同化妝等嘅方法，幫同伴執靚儀容。由此可見，對社會行為嘅進化論分析，適用於人類社會現象同第啲動物身上。

除咗社交梳理之外，有好多社會行為都係喺人同第啲動物身上都見到嘅，例子有求偶、霸地盤同埋成群打獵等等。到咗二十一世紀初，社會生物學經已取得咗相當嘅成功，成為現代生物學同社會學上嘅重要理論。

## 爭議

社會生物學嘅廣泛應用亦都引起過一啲爭議，例如如果人嘅社會行為可以由進化解釋，由於進化係物種嘅遺傳特性隨時間演變，噉就表示人嘅社會行為最少有一部份係天生嘅，而行為係咪天生，呢條問題喺廿世紀不嬲都廣受爭議。

## 睇埋

* 訊號理論
* 社會科學
* 動物行為
* 行為沉淪
* 信賴

## 引述

## 拎

* 社會生物學，史丹福哲學百科全書
# 生物系統學

生物系統示意圖
**生物系統學**，生物學一門，專研究古今生物演化，生物品種如何分化出來，品種之間嘅關係，為生物多樣性研究一種。咁樣可以用圖畫出來，有如樹木分支。系統學有如研究整個地球嘅生命史。

## 文

生物系統學總自**Biological Systematics**，亦寫**Biosystematics**。喺生物學嘅範疇，英文寫**Systematics**，就咁叫**系統學**就夠。

其他譯名有**系統分類學**，日文會用**體系學**，或者**生物體系學**。

systematics出自拉丁文**systema**，意謂系統排列，亦即有系統咁排列生物。
# 優生學

查理斯·達爾文（Darwin）嘅半表弟法蘭西斯·高爾頓（Galton）嘅相；佢提倡優生學嘅諗頭。
**優生學**（粵音：jau1 sang1 hok6 | 英文：**eugenics**）係一套追求「提升人類遺傳質素」嘅諗法同做法，建基於物競天擇嘅概念。

## 理論基礎

優生學建基於兩個諗法：

* 物競天擇嘅事實：如果選擇性噉俾某啲類型嘅個體繁殖，就會令嗰啲個體身上嘅特徵（已知好多生理同心理上嘅特徵都可以受遺傳因素影響）變得更加普遍；
* 「理想」嘅人類社會：然後優生學又認為，人類社會最理想係應該多「質素高」嘅個體－例如想啲人智能高而且體能又好；

於是優生學嘅諗法就主張，人類社會應該做到盡可能淨係俾「遺傳質素高」嘅個體繁殖後代，等人類嘅基因庫質素一代一代噉提升－即係鼓勵**優**質嘅人**生**細路。優生學可以溫和又可以極端，溫和派嘅例子有「提供津貼鼓勵啲質素高嘅個體生細路」，而比較極端派嘅例子有「立法禁止質素低嘅個體生細路」。

## 社會爭議

响廿一世紀初，優生學係一條好有爭議性嘅課題。有好多人都覺得優生學本質上就係邪惡嘅，但又有人覺得溫和派嘅優生學值得鼓勵。

## 睇埋

* 係-應該問題
* 智商（遺傳度）

## 攷
# 宗教對進化論嘅拒斥

美國天主教大學聖母院大學一個大堂地板嘅裝飾，上面有一句名言：「除非有進化論照住，生物學所有嘢都唔合理。」
進化論（theory of evolution）引起咗宗教方面嘅熱議。喺廿一世紀初，唔同嘅宗教團體對於進化論嘅意見有相當大分歧：

* 基督教嘅羅馬天主教會（Roman Catholic Church）嘅官方觀點係「任何信徒都有權自由揀係咪相信對《創世紀》嘅字面解讀」：天主教徒有得揀相信上帝真係用咗六日創造所有嘢，又有得揀相信進化論同埋宇宙大爆炸等嘅科學理論；天主教會認為，上帝有用到進化嘅過程嚟創造人同埋各種生物嘅肉體，但無論人類係進化出嚟定係特殊噉創造，佢哋都係有特殊噉創造嘅靈魂，所以係特別嘅；一般嚟講，喺天主教學校入面，啲老師教進化論俾啲學生知係冇問題嘅。而一般嚟講，喺天主教學校入面，老師教進化論俾啲學生知係冇問題嘅。
* 新教（Protestantism）內部就有唔細嘅分歧：有啲比較原教旨主義嘅新教徒主張聖經入面寫嘅所有嘢都係歷史事實（雖然地質學、宇宙學同埋考古學等多個領域嘅研究都唔撐呢個觀點，而且聖經有某啲描述自相矛盾），而進化論唔符合《創世紀》等聖經章節嘅字面內容，所以係唔真確嘅；雖然係噉，美國嘅新教徒組織美國科學聯系（American Scientific Affiliation）就提出咗進化創造（evolutionary creation）嘅觀點，認為上帝喺創造宇宙嗰陣，聰明噉設下咗一啲自然定律，再俾呢啲自然定律自己運行並且最後創造出地球同生命，而進化嘅機制就係呢啲定律嘅一部份。而且不論教派，有好多基督徒都認為好似係《創世紀》呢啲舊約聖經入面嘅內容應該當做先知受上帝啟發而寫出嚟嘅寓言型故仔，唔應該當係歷史噉嚟讀，所以對進化論持接受態度。因為呢啲內部分歧，喺新教徒搞嘅學校或者係喺新教徒多嘅地區，老師教進化論有時會搞到部份新教徒家長不滿。
* 喺基督教以外，有好多相信上帝存在嘅人都對進化論持接納嘅態度：例如係主張理神論（deism；一種信上帝但反宗教嘅觀點，認為上帝唔會直接介入宇宙嘅事務，所以唔會派先知嚟人世）嘅人士噉，佢哋唔接受聖經，更加唔會相信舊約聖經嘅內容係歷史，所以普遍都對進化論相當之受落，認為進化有效噉展示出上帝點樣「唔使直接插手落宇宙嗰度，都創造到人等嘅有智能生命」。

## 睇埋

* 進化論

## 攷
# 科學方法

科學方法嘅流程圖解
**科學方法**係一套靠實證嚟了解宇宙嘅技巧，亦係現代科學嘅其中一個根基：搞親科學嘅人，實會用科學方法嚟研究自己在意嘅現象－由物理學同生物學等嘅自然科學至經濟學等嘅社會科學都係噉。

## 定義

原則上，**科學方法**呢個詞可以噉樣嚟定義：

>  粵文翻譯：科學方法係一套原則同程序，用嚟俾人有系統噉追求知識，涉及搵出問題、通過觀察同實驗嚟搜集數據以及陳述同驗證假說。
>
>

科學方法有以下幾個步驟：

* 喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象，現有嘅理論解唔解釋得到，如果唔得，就要諗吓有冇啲乜嘢新嘅定律有可能解釋到呢柞現象；
* 基於諗出嚟嘅新定律或者理論，諗一啲有得驗證嘅假說（由理論嗰度衍生出嚟，有得直接觀察但未經證實嘅講法）出嚟；
* 做實驗或者系統化嘅觀察嚟睇吓嗰柞假說係咪啱（驗證假說）；
* 分析手上嘅 data（粵音：dei1 taa4 ）；
* 做總結－
	+ 如果數據撐條新定律嘅話，噉就將呢個新發現夾入去現有嘅理論入面，形成一個解釋能力更勁嘅新理論；
	+ 如果數據唔撐條新定律嘅話，就重新諗過，甚至可以推翻現有嘅理論；
* 重複。

## 理論

喺科學方法當中，科學理論係一個重要嘅概念：喺嚴格嘅科學上嚟講，理論係指一啲解釋現象嘅模型，而且呢啲模型實要有可否證度先可以算係科學理論；**有可否證度**意思係指會個理論會做一啲可以用實證嚟驗證（睇吓佢係真定假）嘅預測。不可否證嘅理論唔可以算係科學理論，而係假科學，例子有風水等嘅嘢，例－

阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年**恐怕**有生命危險之嘛。（無論結果阿明有冇生命危險，大師都有籍口兜到－無論結果係點，佢講嘅嘢都唔會受到否證。）
基於驗證嘅結果，理論可能會畀人發現佢哋需要改善甚至畀人發現佢哋係錯嘅。呢個循環，由預測、檢試、到改善，可能會重複好多次，甚至會無限期噉重複，直到個理論勁到能夠完美噉預測大自然嘅現象為止。

## 睇埋

* 科學哲學
* 學術寫作
* 工程設計
* 企喺巨人膊上
* 貝葉斯統計學

## 引咗

## 拎

* （英文） 科學方法簡介
# 生物

地球上各類生物

|
生物 Life
域 Domain
界 Kingdom
門 Phylum
綱 Class
目 Order
科 Family
屬 Genus
種 Species |
| --- |

**生物**（粵拼：sang1 mat6）又叫**生物體**，係有生命嘅個體。嚮生物學同生態學中，地球上已經被科學家具體描述嘅生物大概有200萬種，亦有人認為實際數字應該係500萬種以上。由物質組成嚟睇佢哋都由原生質組成。
生物最重要同基本嘅特徵在於生物進行新陳代謝。所有生物一定會具備合成代謝以及分解代謝呢個互相對立嘅兩個方面，係生命現象嘅基礎。

生命嘅起源同埋生命各個分支之間嘅關係一直存在爭議。一般嚟講生物分為兩大類：原核生物同埋真核生物。原核生物分為兩個域：細菌域（Domain Bacteria）同埋古細菌域（Domain Archaea），呢兩個域相互之間嘅關係並唔比佢哋同真核生物嘅關係更為接近。嚮進化史嘅研究上原核生物同埋真核生物之間一直冇乜聯繫。真核生物嘅兩個細胞器：葉綠體同線粒體被普遍認為係由內生細菌（endosymbiotic bacteria）演化而來。

多細胞生物指包含多過一個細胞嘅生物。

## 共有屬性

生物嘅共有屬性包括：

* 移動性
* 營養
* 呼吸
* 生長
* 繁殖
* 應激性
* 適應性

呢啲屬性並非普遍存在，例如好多生物無法獨立移動（即管植物嘅生長可以被視作移動嘅一種）並且無法直接對環境變化產生反應。微生物比如細菌無法進行呼吸。另外好多生物嘅個體無法進行繁殖（即管佢哋所屬嘅物種可以繁殖）。

| 事物 | 組織 | 穩態 | 反應 | 新陳代謝 | 生長 | 繁殖 | 適應 | 係咪生物 |
| --- | --- | --- | --- | --- | --- | --- | --- | --- |
|  人類 | ✔ | ✔ | ✔ | ✔ | ✔ | ✔ | ✔ | ✔ |
|  灰狼 | ✔ | ✔ | ✔ | ✔ | ✔ | ✔ | ✔ | ✔ |
|  烏鴉 | ✔ | ✔ | ✔ | ✔ | ✔ | ✔ | ✔ | ✔ |
|  蜜蜂 | ✔ | ✔ | ✔ | ✔ | ✔ | ✔ | ✔ | ✔ |
|  海星 | ✔ | ✔ | ✔ | ✔ | ✔ | ✔ | ✔ | ✔ |
|  木棉樹 | ✔ | ✔ | ✔ | ✔ | ✔ | ✔ | ✔ | ✔ |
|  各種細菌 | ✔ | ✔ | ✔ | ✔ | ✔ | ✔ | ✔ | ✔ |
|  石頭 | ✘ | ✘ | ✘ | ✘ | ✘ | ✘ | ✘ | ✘ |

## 結構層次

生物嘅結構層次
* 原子
	+ 分子
		- 高分子
			* 細胞器
				+ 細胞
					- 組織
						* 器官
							+ 系統
								- 生物體

環境嘅組成
* 個體
	+ 種群、族群
		- 群落
			* 生態系統
				+ 生物圈

## 分類

為咗理解大自然，人類發明咗一啲生物分類法來將唔同嘅物種分類。現時世界通用嘅物種分類法係大致建基於林奈嘅研究，再由查理斯·達爾文改進。呢個分類法有七個主要層級，由最廣到最窄係：界、門、綱、目、科、屬、種。

## 病毒

病毒由於唔能夠獨立進行繁殖同新陳代謝而通常唔被認為係生物。然而，依據美國法典（United States Code）嘅生化武器同埋非法使用相關內容中病毒被歸為微生物範疇。由於好多寄生動物同埋內共生體（endosymbionts）亦缺乏獨立生存能力，所以病毒算唔算係生物仍然存在爭議。就算病毒有酶同埋其他生物特有嘅分子，佢哋嚮寄主細胞外就生存唔到，並且病毒新陳代謝嘅過程需要寄主遺傳機制嘅參與。呢種寄生現象嘅起源重未清楚，但有可能產生於寄主。

## 壽命

壽命係生物嘅基本參數之一。有啲生物只可以生存一日，有啲生物例如一啲植物可以生存幾千年。

細胞衰老嚮決定生物體，細菌，病毒甚至係朊毒體嘅壽命時好重要。

目前，科學界普遍認為存在於細胞染色體末端嘅一段特殊嘅DNA序列－－端粒同細胞嘅壽命有好大嘅關係。通常情況下，細胞每分裂一次，端粒就會變短一啲。隨著端粒逐漸縮短，最後造成位於染色體DNA中間段嘅對細胞生命活動有意義嘅DNA序列嘅缺失。由於呢個時候無法繼續進行正常嘅生理活動，細胞就會進行一種由自身控制嘅程式性死亡－－細胞凋亡。此外，腫瘤細胞中嘅端粒結構通常唔會縮短，呢個都係腫瘤細胞可以進行無限分裂嘅原因之一。

## 參閱

* 生物基本主題一覽
* 分類學
* 微生物
* 進化論

## 連出去

* 生物天地
* 生物學圖庫
# 生殖器

剃咗陰毛女人外陰
**生殖器**，又稱**性器官**，係指生物用嚟有性繁殖所用生殖系統嘅各部分。

## 植物

呢棵綠藻植物包含咗精子器（紅色）同埋藏卵器（啡色）
## 動物

人類同大部分哺乳動物嘅生殖器官主要有：

男人生殖器
* 男（雄）：脧、膥子、附睾、膥袋、前列腺、尿道球腺等。
* 女（雌）：陰蒂、陰道、陰唇、子宮、輸卵管、卵巢、前庭小腺、前庭大腺等。

圖解男人嘅生殖器官
圖解女人嘅生殖器官
# 新陳代謝

**新陳代謝**（粵拼：san1 can4 doi6 ze6）（英文：Metabolism），減筆**代謝**，係生物裏面所有化學反應，佢可以以維持生命得以生長繁殖，保持形體，應付周圍變化。新陳代謝嘅意思，係去舊換新，可以分成兩部份，分解代謝同合成代謝。分解代謝係指將啲複雜嘅分子分解做簡單嘅分子從而釋放能量嘅過程。合成代謝係指用簡單嘅分子砌所需嘅複雜分子嘅過程，需要能量。有生命之時，會食嘢同呼吸，能量同物質會同周圍不斷交換。

新陳代謝快慢，叫新陳代謝率，減筆代謝率。

## 主要生化物質

三酸甘油脂 脂質嘅結構
呢幅圖解展示咗一大批人體代謝途徑。
構成動物、植物及微生物大部分結構嘅，係由四大基本類別嘅分子構成：胺基酸、醣類、核酸同脂質（通常稱為脂肪）。
由於呢啲分子對生命極為重要，代謝反應要麼係喺細胞及組織構建期間合成佢哋，要麼係將佢哋分解並利用分解後嘅產物產生能量。
呢啲生化物質可以聯合組成聚合物，例如DNA同蛋白質，係生命必不可少嘅高分子。

| 分子類型 ! 單體嘅名稱 ! 聚合物嘅名稱 ! 聚合物嘅例子 |
| --- |
| 胺基酸 | 胺基酸 | 蛋白質（由多肽組成） | 纖維蛋白 同 球狀蛋白 |
| 醣類 | 單醣 | 多醣 | 澱粉、糖原 同 纖維素 |
| 核酸 | 核苷酸 | 多核苷酸 | DNA 同 RNA |

### 胺基酸與蛋白質

蛋白質係由胺基酸以線性鏈狀排列，並以肽鍵連接而成。
唔少蛋白質係酶，佢哋會催化代謝中嘅化學反應。
其他蛋白質則具備結構或機械功能，例如構成細胞骨架嗰啲蛋白質，呢個系統就係用嚟維持細胞形狀嘅支架。
蛋白質喺細胞訊號傳遞、免疫反應、細胞黏附、跨膜嘅主動運輸同細胞週期等方面都相當重要。
胺基酸亦會對細胞能量代謝作出貢獻，因為佢哋提供咗進入檸檬酸循環（又稱三羧酸循環）嘅碳源， 尤其當主要能量來源（例如葡萄糖）短缺，或細胞處於代謝壓力時。

### 脂質

脂質係生化物質中最多樣化嘅一類。
佢哋主要嘅結構性用途，係作為內部同外部生物膜嘅一部分，例如細胞膜。
佢哋嘅化學能亦都可以用嚟提供能量。
脂質包含一條長嘅非極性碳氫鏈，並附有一個細小、含氧嘅極性區域。
脂質通常被定義為疏水或兩親性嘅生物分子，但都可以溶於有機溶劑，例如乙醇、苯或氯仿.
脂肪係一大類化合物，包含脂肪酸同甘油；一個甘油分子附著三個脂肪酸，經由酯鍵連接，就稱為三酸甘油脂.
基本結構亦有多種變化，包括作為骨架嘅神經醇（存在於神經鞘磷脂中），以及帶有磷酸等親水基團（存在於磷脂中）。
另外，類固醇（例如固醇）亦係脂質中另一個主要類別.

### 醣類

葡萄糖可以以直鏈同環狀形式存在。
醣類係一類帶有大量羥基、同時屬於醛或酮嘅化合物，佢哋可以以直鏈或環狀形式存在。
醣類係最豐富嘅生物分子，扮演住好多角色，例如儲存同運輸能量（例如澱粉、糖原），以及作為結構成分（喺植物中係纖維素，喺動物中係幾丁質）.
基本嘅醣單位稱為單醣，包括半乳糖、果糖，而最重要嘅係葡萄糖。
單醣可以以無限多種方式連結形成多醣.

### 核苷酸

兩種核酸——DNA 同 RNA——都係由核苷酸聚合而成。
每個核苷酸都由一個磷酸、連接到核糖或去氧核糖嘅糖組，以及一個含氮鹼基所構成。
核酸對儲存同運用遺傳資訊至關重要，並透過轉錄同蛋白質生物合成等過程進行資訊解讀.
呢啲資訊由DNA修復機制保護，並透過DNA複製傳播。
好多病毒都擁有RNA病毒嘅基因組，例如HIV，佢會利用逆轉錄由病毒嘅RNA基因組製造DNA模板.
例如喺核酶中嘅RNA，好似剪接體同核糖體中嘅RNA，都能催化化學反應，類似酶嘅作用。
個別嘅核苷係由將鹼基附加到核糖上而形成。
呢啲鹼基係含氮嘅雜環，分為嘌呤同嘧啶兩大類。
核苷酸亦喺代謝中嘅基團轉移反應中，擔當輔酶嘅角色.

### 輔酶

輔酶乙酰輔酶A嘅結構。可轉移嘅乙酰基已同最左側嘅硫原子連接。
代謝涉及大量化學反應，但大部分都屬於幾種基本反應類型，呢啲反應涉及分子內部原子及其鍵嘅官能團轉移.
呢種共通嘅化學反應，令細胞可以用少量嘅代謝中間產物喺唔同反應之間傳遞化學基團.
呢啲基團轉移中間體就叫做輔酶。
每一類基團轉移反應都有特定嘅輔酶參與，佢既係一組產生該輔酶嘅酶嘅基質，亦係一組利用該輔酶嘅酶嘅基質。
因此，呢啲輔酶係不斷合成、消耗，然後再回收嘅.
其中一個核心輔酶就係三磷酸腺苷（ATP），係細胞能量嘅貨幣。
呢個核苷酸用嚟喺唔同化學反應之間轉移化學能。
細胞內嘅ATP數量有限，但由於佢會不斷再生，人類每日大約可以用相當於自身重量嘅ATP.
ATP喺分解代謝同合成代謝之間起橋樑作用。
分解代謝係分解分子，而合成代謝係將佢哋組合起來；分解代謝反應會產生ATP，而合成代謝反應則會消耗ATP。
佢亦充當磷酸化反應中磷酸基團嘅載體.

維生素係一種人體需要但細胞無法自行合成嘅有機化合物。
喺人體營養中，大部分維生素經過改造後，都會作為輔酶發揮作用；例如，所有水溶性維生素使用時都會被磷酸化或與核苷酸結合.
菸鹼醯胺腺嘌呤二核苷酸（NAD+），係維生素B3（菸鹼酸）嘅衍生物，係一個重要嘅輔酶，充當受氫體。
數以百計嘅不同種類脫氫酶會從佢哋嘅基質中攞走電子，同時將NAD+還原成NADH。
呢個被還原嘅輔酶形式，隨後就會成為細胞內需要轉移氫原子嘅還原酶嘅基質.
菸鹼醯胺腺嘌呤二核苷酸喺細胞中存在兩個相關形式，分別係NADH同NADPH。
NAD+/NADH形式喺分解代謝反應中較為重要，而NADP+/NADPH則喺合成代謝反應中使用.

含鐵血紅蛋白嘅結構。蛋白質亞單位以紅色同藍色表示，而含鐵嘅血紅素基團以綠色表示。資料來源：Template:PDB。
### 礦物質同輔因子

無機元素喺代謝中扮演住重要角色；有啲元素相當豐富（例如鈉同鉀），而有啲則喺極低濃度下發揮作用。
大約99％嘅人體體重係由碳、氮、鈣、鈉、氯、鉀、氫、磷、氧同硫呢啲元素構成。
有機化合物（蛋白質、脂質同醣類）包含咗大部分嘅碳同氮；而大部分嘅氧同氫則以水嘅形式存在.
豐富嘅無機元素作為電解質發揮作用。
最重要嘅離子包括鈉、鉀、鈣、鎂、氯、磷酸鹽同有機離子碳酸氫根。
喺細胞膜上保持精確嘅離子梯度，有助於維持滲透壓同pH值.
離子亦對神經同肌肉功能極為重要，因為呢啲組織中嘅動作電位係由細胞外液同細胞內嘅細胞質之間交換電解質所產生.
電解質透過細胞膜上嘅蛋白質——即所謂嘅離子通道——進出細胞。
例如，肌肉收縮就依賴於鈣、鈉同鉀透過細胞膜同T小管中嘅離子通道嘅運動.
過渡金屬通常以微量元素形式存在於生物體中，其中鋅同鐵係最豐富嘅.
金屬輔因子會緊密結合喺蛋白質中特定嘅位點；儘管酶輔因子喺催化過程中可能會被改變，但最終都會恢復到原來嘅狀態。
金屬微量營養素由特定嘅運輸蛋白吸收進入生物體，當冇被使用時，會結合喺儲存蛋白質上，例如鐵蛋白或金屬硫蛋白.
金屬輔因子緊密結合於蛋白質特定位點；而當唔被催化使用時，佢哋會以儲存蛋白（例如鐵蛋白或金屬硫蛋白）形式存在。

## 疏仕
# 行為

呢隻貓喺度捕食。
**行為**（粵音：hang4 wai4；英式英文：behaviour；美式英文：behavior）係指生物嘅動作、行動方式，響人同其他群居動物入面，有啲行為係叫做壞行為，而且冇人接受嘅。行為既可以係有意識，冇意識，自願，或者非自願。

## 學術定義

三個人喺度食嘢。
喺嚴格嘅學術研究上，「行為」一詞定義上係泛指由一個個體（個體可以係一隻生物，或者一嚿想像中嘅有智能人造物體）

|  |  |  |
| --- | --- | --- |
| 「 | 喺某啲特定環境刺激之下作出嘅活動，而呢啲活動係能夠客觀噉量度得到嘅。
 | 」 |

－「能夠客觀量度」即係行為淨係包啲周圍嘅個體可以觀察到嘅嘢，而唔包一啲腦內部發生嘅嘢。例如一個人諗嘢，「諗嘢」唔算一件行為，因為個人諗嘅嘢唔能夠由第啲個體直接觀察得到。

舉幾個例說明，以下係一啲對動物（包括人類）嘅生存同繁衍嚟講重要嘅行為：

* 食嘢係動物生存實要做嘅一樣行為：食草動物要食植物，而食肉動物就要食第啲動物；當一隻動物感知到有嘢食存在喺自己周圍環境嗰度（環境刺激），隻動物一般會開始作出一系列特定嘅動作－首先係佢會行埋去嚿嘢食度，然後用自己個口等嘅器官嚟咬嚿嘢食，將嚿嘢食吞落肚（量度得到嘅動作）－嗰串動作就係對嘢食而有嘅行為。順帶一提，有關一隻動物點樣對嘢食等嘅犒賞有反應，可以睇埋犒賞系統嘅相關內容。
* 玩就係一種喺冇危險嘅環境會有嘅活動：喺廿一世紀初嘅動物行為學上，「玩」嘅定義係指一隻動物喺處於放鬆狀態－唔肚餓而且冇獵食者等會對佢造成威脅嘅嘢（環境刺激）－嗰陣會做嘅一啲活動，涉及隻動物自發噉做出一啲對佢生存嚟講唔必要、唔認真嘅動作（量度得到嘅動作）；例如包括貓同殺人鯨在內等嘅多種動物噉，就出咗名好興得閒就去玩打獵，即係唔肚餓（唔受威脅嘅狀態）嗰陣自發噉走去搵獵物嚟殺（對生存嚟講唔必要），途中會得到快感。順帶一提，玩呢種行為俾某啲研究者指係一種進化上嘅適應－「得閒玩打獵」呢種行為長遠嚟講能夠提升隻動物嘅打獵技巧，令佢第時打獵更加成功，所以會有玩打獵嘅行為嘅動物個體比較有能力生存同繁殖，於是呢種行為就能夠通過物競天擇嘅考驗進化到出嚟。
* 戰鬥定逃走反應係動物喺有危險嘅環境－例如係撞到獵食者－之下會有嘅活動：簡化噉講，喺人同大鼠等嘅哺乳類動物當中，一旦隻動物探測到對佢生存有威脅性嘅事物－例如係獵食者（環境刺激）－佢就會驚；當一隻動物驚嗰陣，佢會有一柞明顯嘅生理變化－佢心跳同唞氣會加快，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢做跟住落嚟要做嘅動作，包括係還手（戰鬥）或者快速噉走佬（逃走）呀噉（量度得到嘅動作）。喺包括人在內嘅某啲動物物種當中，驚仲可以引致面部表情出現變化－一塊表示驚嘅面會有多種特徵，例如係對眼好多時會擘到大一大（都係量度得到嘅動作）；順帶一提，驚嘅面部表情俾一啲心理學家指係一種進化上嘅適應，因為擘大啲對眼能夠幫助隻動物更加睇清楚周圍嘅環境，有利於佢探測周圍環境當中嘅危險或者逃生路線。

... 等等。

一群狼（右邊）喺度成羣打獵，獵食一羣美洲野牛（左邊）；啲野牛見到狼就覺得受威脅，圖中最左邊見到有幾隻野牛經已喺度起跑想快啲走佬－對狼（喺啲野牛心目中係環境刺激）展現緊戰鬥定逃走反應當中嘅「逃走」（研究者睇得到嘅反應）。
## 社會行為

兩隻斑馬喺度打交，展現佢哋嘅攻擊性。
社會行為係指屬同一種物種嘅唔同個體之間喺行為上嘅互動。如果話一種物種有社會性，即係話呢個物種啲個體普遍都有社會行為，會形成複雜嘅群落，例如人、狼同狗以及係蜜蜂都係有社會性嘅物種－人會群居噉形成社會同社會組織；狼同狗出嗮名興成群聚居仲會成群打獵；而蜜蜂仲具有真社會性，曉成個竇噉住埋一齊，有「兵蜂專心淨係負責保護個竇，工蜂專心淨係負責搵食同做雜務」噉嘅分工合作關係。

社會行為例子包括咗：

* 成羣打獵：指同一個物種嘅唔同個體合作（指大家一齊做出對大家都有利嘅行動），嘗試殺死單獨行動嗰陣殺唔到嘅大型獵物；例如狼就係噉，狼單獨行事嗰時頂櫳淨係會殺到兔仔等嘅細隻獵物或者食腐肉，但佢哋成羣噉上嗰時就可以彼此之間互相協調，例如其中兩隻狼負責追趕啲獵物，另外幾隻就喺啲獵物嘅逃生路線嗰度伏啲獵物，而佢哋噉樣做就會殺到好似駝鹿噉嘅大型獵物（成年駝鹿身長閒閒地係狼嘅兩倍）。除咗狼之外，成羣打獵呢種行為喺獅子同人身上都可以睇得到。
* 攻擊性：指一隻動物個體對第啲個體造成傷害嘅行為；响最直接嗰種情況當中，攻擊係物理性嘅，涉及攻擊方用自己嘅肌肉施力喺對方嘅身上，令對方受傷，即係例如「一拳打爆對方塊面」噉；攻擊性唔一定係想攞對方命或者想對對方造成嚴重傷害嘅，例如好多動物物種嘅公都會喺啲乸面前打交，打贏咗嘅公隻乸就會鍾意佢，令佢得到交配嘅機會，不過喺呢個過程當中啲公通常都唔會想攞對手嘅命或者對對手造成永久性嘅傷害。睇埋犯罪行為。
* 求偶：最基本上係指動物當中搵對象交配嘅過程，例如响孔雀當中，啲孔雀公會開屏嚟吸引啲乸，而啲乸通常都會想揀開起屏上嚟最大最靚嘅公做交配嘅對象。喺某啲物種嘅動物裏面，求偶可以涉及好複雜同儀式性嘅行為。

... 呀噉。順帶一提，對社會行為嘅研究同分析好多時都會用到博弈論（睇埋進化博弈論）上嘅思考。

## 社科研究

### 消費行為

消費者行為係一種人類先會展現嘅行為，定義係指：

|  |  |  |
| --- | --- | --- |
| 「 | 原版英文："... all activities associated with the purchase, use and disposal of goods and services, including the consumer's emotional, mental and behavioural responses that precede or follow these activities."
粵文翻譯：（消費者行為係）... 一切同貨品同服務嘅購買、使用同掉棄有關聯嘅活動，包括消費者喺呢啲活動前或後嘅情緒、心靈同埋行為反應。 | 」 |

喺嚴格嘅經濟學上，消費係指「運用手上資源獲取即時效益嘅舉動」。

消費嘅過程會涉及好多認知同情緒變化。

### 健康行為

健康心理學係心理學一門，專門將心理學上嘅概念用落醫療健康相關工作，即係－

|  |  |  |
| --- | --- | --- |
| 「 | 點樣改變人嘅行為，令佢哋做多啲對健康有利嘅行為（例如食蔬菜），令佢哋做少啲對健康有害嘅行為（例如食煙）呢？ | 」 |

## 睇埋

* 認知
* 情緒
* 行為主義
* 認知革命

## 註釋

## 引咗

## 拎
# 異域物種形成

**異域物種形成**（**allopatric speciation**）係物種形成機制嘅一種。指多過一個族群嘅生物受地理上嘅隔離而由同一個物種變成多個唔同物種嘅過程，例如係因為遷徙等嘅原因同一個物種分開做幾組，搬去唔同嘅地方度住，再分別噉適應各自嘅環境而進化，如果佢哋要適應嘅環境唔同或者有明顯嘅基因漂變，進化到咁上下呢幾組之間嘅差異會大到冇能力同對方配種－變咗做唔同嘅物種。
# 趙宋

中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

**宋**，又叫**大宋**或者**宋朝**（粵拼：daai6 sung3）係中國史上一個朝代，皇室係涿郡趙氏，國史中一段重要時期。按南渡避金人做時間點，分北宋、南宋，分別京都係汴京同埋臨安，基於呢兩個時期，而叫**兩宋**（loeng5 sung3），共享國長達319年（因漢朝曾經中斷過），係中國建立皇帝制度後最長嘅一個中國朝代。皇室姓趙，所以又叫**趙宋**（ziu6 sung3），按五行始終說，宋朝五行屬火，所以叫**炎宋**（jim4 sung3）、**火宋**（fo2 sung3）。

## 歷史

趙宋之前係處於分裂局面嘅五代十國。宋朝立國皇帝趙匡胤本來係五代後周一個禁軍將領。一次邊報遼國入侵，佢出兵打仗，中途發生陳橋兵變，趙匡胤黃袍加身做咗皇帝，自此宋朝立國。宋朝經過趙匡胤同佢細佬宋太宗趙光義嘅努力，終於統一咗全中國；但由於未能收復燕雲十六州，所以成個趙宋時代深受外患影響，國土亦唔能夠同唐、漢相比。

宋朝係一位作風比較進取嘅朝代，因為宋朝要面對嘅係兩個強國──遼國同西夏。遼國同西夏經常都蝦宋朝，宋朝需要喺財政上落多啲工夫。其中最出名嘅係「熙寧變法」。

之但係遼國滅亡之後，取而代之嘅係金國。金國佔領咗宋朝大半土地，宋朝被迫南下，最後建立咗南宋。南宋一直都只能夠守住江南，再都攻唔番（直到1234年宋蒙聯軍滅金），最後重響1279年俾蒙古人消滅。

南宋末年，宋端宗同宋帝昺兩兄弟，走難過香港一帶，九龍城留有宋王臺古蹟，以作紀念。

趙宋時代，並冇嚴重嘅宦官干政、外戚專權同埋地方割據，大部分時間都係由皇帝控制政局，並冇出現大唐中晚期嗰陣皇帝畀太監控制嘅局面，所以史學家陳寅恪話齋：「華夏民族之文化，歷數千載之演進，造極於趙宋之世。」西方同日本史學界認為：趙宋王朝係中國史上嘅文藝復興同埋經濟革命嘅時代。

## 外交

宋朝一路同北方一啲國家對立，好似遼國、金國、西夏等等，打仗打唔贏，俾人迫到簽和約，向呢三個國家進貢。一路到蒙古人消滅為止，都係咁樣。

## 文化

宋初，南唐違命侯李煜雖然係亡國君，但佢憑《虞美人》得到「詞聖」美譽。後來宋朝文人輩出，主要代表有大文豪蘇東坡、女詞人李清照、寺廟苦讀嘅政治人物范仲淹、畫荻教子嘅文章大家歐陽修、書法家黃山谷，生擒叛徒嘅領軍文人辛棄疾都係以詞著名，有中國文學黃金時期之稱。

宋朝嘅主流宗教係道教，宋真宗同宋徽宗都信道教。宋徽宗甚至自稱「道君皇帝」。其他宗教有祆教、摩尼教、回教、猶太教同景教。

哲學方面，宋朝興理學，主要代表有程顥、程頤、朱熹。

科學方面，有沈括，畢昇。

## 經濟

宋朝係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。北宋嗰陣嘅首都汴京（家下嘅開封），另有北京大名府、西京河南府(府治洛陽)、南京應天府，汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到東洋、南洋等地。

## 相關小說

明朝施耐庵嘅《水滸傳》以宋朝宋江起義做背景。金庸嘅《天龍八部》、《射鵰英雄傳》，《神雕俠侶》都係以宋朝做背景。

## 參考
# 鯨魚

| How to read a taxobox**鯨**
化石年代：始新世早期 - 而家 |
| --- |
|  跳出水面嘅座頭鯨 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 亞門(Subphylum): | 脊索動物亞門 Vertebrata  |
| 綱 | 哺乳綱 Mammalia  |
| 目 | **鯨目** Brisson, 1762 |

 |
| 亞目 |
| * 鬚鯨亞目 Mysticeti
* 齒鯨亞目 Odontoceti
* 古鯨亞目 Archaeoceti（絕種）

*（科：睇正文）* |

**鯨魚**屬於鯨目（**Cetacea**）嘅生物，係海洋哺乳動物，大部份住喺海洋。雖然鯨魚呢個名有個魚字，但係佢哋係哺乳動物，唔係魚。目前，科學分別到嘅鯨魚有大約 80 個品種。

## 構造

鯨魚嘅後肢已經退化（除咗古鯨亞目之外）。前肢同尾進化成鰭，方便喺水中移動。有啲品種嘅背脊重有一個由皮膚做成嘅背鰭。鯨魚嘅背鰭係無骨嘅。因水有浮力，佢哋嘅肋骨脆弱，又無外耳。鯨目動物腦部發達，好聰明。

其中抹香鯨個頭有全身三分之一咁長，裝住已知最大嘅腦，重達 7 kg。而樽鼻海豚最聰明，佢哋嘅智商可以有三歲細路咁高。

## 分類

界：動物界
門：脊索動物門
綱：哺乳綱
目：鯨目
亞目：古鯨亞目（絕種）
亞目：齒鯨亞目
亞目：鬚鯨亞目
## 保育

大部份嘅鯨魚都係瀕危品種，有絕種可能。即係數量好少。因繁殖能力差，一胎只可以有一隻，生長期又耐，好耐先可以成熟。加上人類嘅過量捕殺，生存機會就更渺茫。雖然好多國家都有設保護自己本土鯨魚嘅組織，但係唔係自己領土就理都唔理。

目前，好少環保組織保護鯨魚，得綠色和平、WDCS、IFAW幾個。

國際綠色和平分部『海洋保護者』（Ocean Defenders）表示，人類同其他組織都唔明白保護鯨魚嘅重要性。

喺香港，目前大約有 16 種鯨豚出現記錄，除咗中華白海豚同江豚喺香港水域定居之外，其餘大部分都係擱淺或者意外闖入嘅。所有海洋哺乳動物喺香港都受到法例保護。

## 捕鯨

死咗嘅弓頭鯨（Bowhead Whale）
捕殺鯨魚有分科研性捕鯨同埋商業性捕鯨。科研性即係用捉返來嘅鯨魚來做研究；商業性捕鯨，係捉鯨魚來食。

目前，國際捕鯨協會（International Whaling Commission，縮寫IWC）已禁止一切商業性捕鯨，但日本、挪威同冰島都用科研為理由捕殺鯨魚，事實上係捉鯨魚來食，即係商業性捕鯨。利用呢條法律罅（音 la3），日本總共成功捕鯨 41 次。

日本重用鯨肉來做學生嘅飯盒，想新一代嘅日本人食多啲鯨魚，等日本啲鯨肉製作有錢收，惹起各生物學者同鯨魚迷反感。

2006年1月，綠色和平企圖出海阻止日本嘅鯨類研究所，鯨類研究所冇讓步，用捕鯨船『第一京丸』（Kyomaru 1）重有『日新丸』（Nisshin Maru）同綠色和平撞船。『第二勇新丸』（Yushin Maru 2）向綠色和平嘅工作人員噴水，『勇新丸』（Yushin Maru）嘅捕鯨者用水同鯨血噴綠色和平嘅工作人員。因為爛船，綠色和平唯有去整船，令鯨類研究所成功捕獲 845 條鯨魚，其中有品種係受保護品種。

2006年11月15號，日本出咗 6 隻前往南極嘅捕鯨船，準備捉 945 條鯨魚，分別係 935 條小鬚鯨同埋 10 條長鬚鯨，又話好可能會捉 50 條座頭鯨，但係，因為捕鯨船着火，未能如願。

2008年，日本打算喺南極捉超過一千條鯨魚，兼去埋澳洲海域捉50條就嚟絕種嘅座頭鯨。澳洲強烈反對，日本就話澳洲歧視日本人，因為捕鯨係日本人嘅「文化」。日本各個機構成日話，捕鯨係日本人嘅文化，重話任何反捕鯨嘅人都係對日本人種族歧視，去到2008年更話埋澳洲歧視日本。

## 參考

1. Ocean Defender 綠色和平嘅分部之一，有新聞同 blog
2. Greenpeace Forum 綠色和平論壇，有鯨魚討論區
3. 捕鯨電視頻道 有影片同埋綠色和平嘅電視，包括撞船、捕鯨過程之類嘅影片
4. 海洋澳秘 由國際綠色和平論壇壇主開嘅中文或廣東話網站（主要觀眾係青少年，所以口氣比較俗語化同簡單）
5. 保護海洋電視頻道 有噴水噴血，反船環節
6. No Whaling Campaign 有中文版，內含鯨魚同捕鯨資料，重有好多簽名活動

## 延伸閱讀

* 香港海豚保育學會網頁
* 《自然珍藏系列-鯨與海豚圖鑑》ISBN 957-9684-16-2
* 《中國鯨類》ISBN 962-86278-1-3
* 《台灣鯨類圖鑑》ISBN 978-986-7112-37-8
# 鯊魚

| How to read a taxobox**鯊魚**
化石年代：現代 |
| --- |
|  白鰭鯊，*Carcharhinus longimanus* |
| **物種分類** |
|

|  |  |
| --- | --- |
| 界 | 動物界  |
| 門 | 脊索動物門  |
| 綱 | 軟骨魚綱  |
| 亞綱 | 板鰓亞綱  |
| Superorder: | **鯊總目**  |

 |
| Orders |
|
Carcharhiniformes
Heterodontiformes
Hexanchiformes
Lamniformes
Orectolobiformes
Pristiophoriformes
Squaliformes
Squatiniformes
Symmoriida（絕種） |

**鯊魚**，或者寫**鯊**，係魚超綱之下，軟骨魚綱之中嘅動物。同近親魔鬼魚一樣，鯊魚只有軟骨，冇真正嘅骨。鯊魚有5至6條鰓裂，而條尾就有鰭、冇毒。全球有超過365個鯊魚品種，當中只有36種有真正襲擊過人。

鯊魚嘅繁殖方法因品種而異，卵生、胎生以及卵胎生全部有齊。所以除非知道品種，否則唔可以答繁殖方式。

## 分類

8個鯊魚嘅目
鯊魚有超過400個品種，分別隸屬8個目：扁鯊（Squatiniformes）、鋸鯊（Pristiophoriformes）、角鯊（Squaliformes）、錐齒鯊（Carcharhiniformes）、六鰓鯊（Hexanchiformes）、鼠鯊（Lamniformes）、鬚鯊（Orectolobiformes）同虎鯊（Heterodontiformes）。當中鯨鯊最大條。

## 解剖學

鯊魚身體主要部分
### 牙

鯊魚牙會不斷出，不斷換。生喺口入邊嘅牙不斷向外推，出邊嘅牙就會甩，好似輸送帶噉。牙嘅形狀唔係個個品種都一樣，而係同佢哋嘅食物有關，所以喺全球都可以搵到鯊魚牙。

## 食物同生態地位

鯊魚係食物鏈中嘅頂級捕獵者。食物按鯊魚品種而定，由微生物以至海獅、海豹等大型海洋哺乳動物都有。因為佢哋會處理動物屍體，同埋控制某啲捕獵者嘅數量，所以有助維持生態平衡。

## 保育現狀

由於中國人好鍾意用鯊魚嚟做食物，尤其係魚翅，令鯊魚數量越來越少，所以有需要受保護。

喺香港水域，至今紀錄有 8 種鯊魚出沒，亦有 5 個泳客被鯊魚咬死。全部都發生喺西貢水域，其中1995年6月，重係喺兩星期內有 3 位泳客遇害。但係鯊魚並唔只喺西貢出沒，喺港島中灣、赤柱同南灣等地方亦有鯊魚蹤影。2006年8月31號，康文署喺石澳泳灘嘅防鯊網外發現 2 條灰礁鯊嘅屍體。

而家，香港海洋公園設有「鯊魚館」，喺1989年落成。但為咗改養中華鱘，而喺2008年改建，部份鯊魚會改放海洋館度養，或送去外地，令部分保育人士唔滿意。由海洋館改建而成嘅鯊魚館喺2014年重開。

## 鯊魚同文化

中國古代叫鯊魚做「鮫」，認為佢係僅次於龍嘅大型水生生物。《說文》中作「魦」，話係「魚名。出樂浪潘國。從魚，沙省聲。」而魚翅亦係唐人相當鍾意食嘅名貴食品。

鯊魚受傷唔會受細菌感染，引起好多生物學家嘅興趣，研究提取鯊魚體內抗菌嘅物質來整新藥。

史提芬史匹堡響1975年所拍嘅《大白鯊》，唔單止成為賣座電影，重令人對鯊魚有錯覺，以為鯊魚只係一條鍾意食人嘅怪物，但實質鯊魚根本就唔鍾意食人。

## 參考
# 藏紅花屬

| How to read a taxobox**藏紅花屬** |
| --- |
|  *藏紅花* |
| **物種分類** |
|

|  |  |
| --- | --- |
| 界 | 植物界 Plantae  |
| （未分級） | 單子葉植物 Ｍonocots  |
| 目 | 天門冬目 Asparagales  |
| 科 | 蝴蝶花科 Orchidaceae  |
| 屬 | 藏紅花屬 Crocus  |

 |
| Type Species  |
| *藏紅花*  |

**藏紅花屬**係鳶尾科嘅一個屬，原產地係歐洲愛琴海同埋小亞細亞至中亞。全世界嘅藏紅花約莫有八十種。

## 種

* （*Crocus autranii*）
* （*Crocus abantensis*）
* （*Crocus adanensis*）
* （*Crocus aerius*）
* （*Crocus alatavicus*）
* （*Crocus aleppicus*）
* （*Crocus almehensis*）
* 黃金堆番紅花（*Crocus ancyrensis*）
* （*Crocus angustifolius*）
* （*Crocus antalyensis*）
* （*Crocus asumaniae*）
* 羅馬尼亞番紅花（*Crocus banaticus*）
* 藍綠番紅花（*Crocus baytopiorum*）
* 雙花番紅花（*Crocus biflorus*）
* 希臘番紅花（*Crocus boryi*）
* （*Crocus boulosii*）
* （*Crocus cambessedesii*）
* （*Crocus cancellatus*）
* （*Crocus candidus*）
* （*Crocus carpetanus*）
* 卡萊番紅花（*Crocus cartwrightianus*）
* （*Crocus caspius*）
* 黃金番紅花（*Crocus chrysanthus*）
* 科西加番紅花（*Crocus corsicus*）
* 南斯拉夫番紅花（*Crocus cvijicii*）
* （*Crocus cyprius*）
* 達馬希亞番紅花（*Crocus dalmaticus*）
* （*Crocus danfordiae*）
* 義大利番紅花（*Crocus etruscus*）
* （*Crocus flavus*）
* （*Crocus fleischeri*）
* 橙黃番紅花（*Crocus gargaricus*）
* （*Crocus gilanicus*）
* 多芽番紅花（*Crocus goulimyi*）
* （*Crocus graveolens*）
* 網皮番紅花（*Crocus hadriaticus*）
* （*Crocus hartmannianus*）
* （*Crocus hermoneus*）
* （*Crocus hyemalis*）
* 傑格番紅花（*Crocus imperati*）
* （*Crocus karduchorum*）
* （*Crocus kerndorffiorum*）
* （*Crocus korolkowii*）
* （*Crocus kosaninii*）
* 黎巴嫩番紅花（*Crocus kotschyanus*）
* 光皮番紅花（*Crocus laevigatus*）
* （*Crocus leichtlinii*）
* 香番紅花（*Crocus longiflorus*）
* 雪白番紅花（*Crocus malyi*）
* （*Crocus mathewii*）
* 法國番紅花（*Crocus medius*）
* （*Crocus michelsonii*）
* 小番紅花（*Crocus minimus*）
* （*Crocus moabiticus*）
* （*Crocus nevadensis*）
* （*Crocus niveus*）
* 走莖番紅花（*Crocus nudiflorus*）
* 乳黃番紅花（*Crocus ochroleucus*）
* （*Crocus olivieri*）
* （*Crocus oreocreticus*）
* （*Crocus pallasii*）
* （*Crocus paschei*）
* （*Crocus pelistericus*）
* （*Crocus pestalozzae*）
* 可愛番紅花（*Crocus pulchellus*）
* （*Crocus reticulatus*）
* （*Crocus robertianus*）
* （*Crocus rujanensis*）
* （*Crocus saris*）
* 番红花（*Crocus sativus*）
* （*Crocus scardicus*）
* （*Crocus scharojanii*）
* （*Crocus serotinus*）
* 西柏番紅花（*Crocus sieberi*）
* （*Crocus sieheanus*）
* 美麗番紅花（*Crocus speciosus*）
* （*Crocus thomasii*）
* 托氏番紅花（*Crocus tommasinianus*）
* （*Crocus tournefortii*）
* （*Crocus vallicola*）
* （*Crocus veneris*）
* 荷蘭番紅花（*Crocus vernus*）
* （*Crocus versicolor*）
* （*Crocus vitellinus*）
* （*Crocus wattiorum*）